แจกันดอกไม้วางถูกที่ เสริมดวงเสริมฮวงจุ้ย การงานดี ความรักปัง

ฮวงจุ้ยนับเป็นศาสตร์แขนงหนึ่งที่ไม่เพียงคนไทยเชื้อสายจีนเท่านั้นที่ให้ความสนใจ แม้แต่ชาวตะวันตกอย่างเยอรมัน ออสเตรีย เขาก็มีคนที่ศึกษาเรื่องนี้อย่างจริงจังจนถึงขั้นเปิดคอร์สสอนกันเลย

ฮวงจุ้ย หมายถึง สภาพแวดล้อม หรือการทำให้ที่อยู่อาศัยสอดคล้องกับสภาพแวดล้อม พลังงานธรรมชาติ รากศัพท์คือ ฮวง = ลม และ จุ้ย = น้ำ ในศาสตร์จีนเชื่อว่าพลังงานมีอยู่ในทุกสิ่งทุกอย่างที่อยู่รอบตัวเรา ทั้งแม่น้ำลำธาร ภูเขา ถนน หรือแม้แต่ที่อยู่อาศัยของเรา ดังนั้นการปรับให้ที่อยู่อาศัยของเรามีพลังงานที่ดี จะช่วยส่งเสริมให้มีแต่สิ่งดีเข้ามาในบ้าน ผู้ที่อยู่อาศัยก็จะมีความสุข

ดังนั้นในวันนี้จึงอยากจะมาพูดถึงวิธีการเสริมสง่าราศีให้กับบ้านด้วยวิธีง่าย ๆ ด้วย “แจกันดอกไม้” ที่ใคร ๆ ก็สามารถทำตามกันได้ แม้แต่คนงบน้อยก็สามารถทำตามได้ และรับรองว่าทำตามแล้วมันจะช่วยเสริมทั้งดวงความรัก และหน้าที่การงานให้กับคุณได้แน่นอน