เบลล่าขึ้นรับรางวัลใหญ่ในชีวิต เผยเรื่องราวในวงการที่หลายคนไม่คาดคิด

ก็มีนักร้องนักแสดงมากมายที่ได้รับรางวัลกันไป ไม่ว่าจะเป็นพี่เบิร์ด-ธงไชย แมคอินไตย์ ที่ได้รับรางวัลเกียรติยศ นักร้องเพลงไทยสากล ทรงคุณค่าตลอดกาล พี่เมฆ-วินัย ไกรบุตร ที่ได้รับรางวัลเกียรติยศ สาขาภาพยนตร์ นักแสดงทรงคุณค่าตลอดกาล แต่ดาราคนเก่งที่ได้รับรางวัล และพูดได้ประทับใจคนฟังมากที่สุดก็ไม่ใช่ใครที่ไหนไกล แม่หญิงการะเกด หรือสาวเบลล่า-ราณี แคมเปน ที่ครั้งนี้เธอได้รับรางวัลเกียรติยศ สาขาละคร นักแสดงทรงคุณค่าตลอดกาล

@worhorbl
รางวัลเกียรติยศ สาขาละคร นักแสดงทรงคุณค่าตลอดกาลและรางวัลการแต่งกายส่งเสริมภาพลักษณ์ยอดเยี่ยม ㅡ ( #bellacampen #เบลล่าราณี #คมชัดลึกอวอร์ด20 #20thkomchadluekawards )
♬ เสียงต้นฉบับ – NBC 𝜗𝜚⭑ – NBC 𝜗𝜚⭑

“ชีวิตในวงการของเบลมันไม่ได้มาแบบสวยหรู หรือโรยมาด้วยกลีบกุหลาบ ถ้าเปรียบเป็นม้าแข่ง เบลไม่ใช่ม้าตัวเต็ง เบลต้องลุ้นทุกสนามว่าเบลจะได้แข่งหรือเปล่า สนามนี้เราจะได้แสดงฝีมือให้คนเห็นไหม มันเป็นแบบนั้นมาตั้งแต่เริ่มต้น เบลไม่ใช่เบลที่ทุกคนเห็นว่ามีชื่อเสียงหรือเป็นที่รักอย่างที่ทุกคนเห็นกันอย่างทุกวันนี้”

“ตอนแรกที่เบลเข้าช่อง 3 เบลเป็นเด็กฝึก เบลต้องนั่งรถตู้จากมหาวิทยาลัยธรรมศาสตร์รังสิตเพื่อมาที่ช่อง 3 พระราม 4 เป็นเวลาหลายวันต่อสัปดาห์เพื่อที่จะเรียนรู้ และก็รอโอกาสจนได้ละครเรื่องแรก เบลไม่ได้เริ่มต้นด้วยการเป็นนางเอก แต่ว่าเบลเป็นนางร้ายค่ะ”