อาหารกระตุ้นการตั้งครรภ์ ดีต่อทั้งชายและหญิง

คุณเคยได้ยินไหมว่าคนโบราณมีลูกกันเป็นโหล ๆ แต่งงานวันนี้ พรุ่งนี้ตั้งครรภ์แล้ว แต่มันกลับไม่เป็นแบบนั้นกับคนสมัยนี้ หนุ่มสาวบางคู่แต่งงานกันมาหลายสิบปี ทำการบ้านกันเป็นประจำไม่เคยขาด แต่ก็กลับต้องผิดหวัง ทั้งนี้อาจเป็นเพราะอาหารการกินที่เปลี่ยนไปมากในปัจจุบัน ซึ่งส่งผลให้ฮอร์โมนในร่างกายของเราเปลี่ยนแปลงไป และเป็นสาเหตุหนึ่งที่ทำให้คนในสมัยนี้มีลูกยากขึ้น ดังนั้นหนุ่มสาวคู่ไหนที่กลัวว่าตัวเองจะเข้าข่ายการมีลูกยาก และอยากจะลองเปลี่ยนพฤติกรรมการทานอาหารของตัวเอง วันนี้เราจึงอยากมาแนะนำสารพัดสารอาหารดี ๆ ที่จะช่วยบำรุงร่างกาย และเพิ่มความแข็งแรงให้กับระบบสืบพันธุ์ของคุณ

1. ไข่

ไข่เป็นอาหารที่หาทานง่ายมากที่สุดและมีราคาไม่แพง ถือเป็นอาหารมีประโยชน์ต่อร่างกายของเราอย่างมาก เพราะในไข่อุดมไปด้วยโปรตีนสูง และยังมีวิตามินอีที่ช่วยบำรุงรักษาเนื้อเยื่อของลูกอัณฑะไม่ให้เสื่อมเร็ว รวมทั้งช่วยเพิ่ม และทำให้อสุจิแข็งแรงมากขึ้น