ดีเจต้นหอม ตัดพ้อ “ทุกๆปัญหา มีฉันอยู่เสมอ” แต่ยังยืนยันความบริสุทธิ์หลังทนายดังจับโยงข่าวแชร์ลูกโซ่ ดิไอคอนกรุ๊ป

เคลียร์ปัญหาต่าง ๆ ไปแล้วเมื่อ 5 ปีก่อน และได้ถามกลับไปยังผู้ที่มาฟ้องว่าเรื่องผ่านมาตั้ง 5 ปีแล้ว ทำไมถึงเพิ่งมาฟ้อง ทางบริษัทก็ได้ช่วยเหลือเยียวยาแล้ว ส่วนที่เหลือคือลูกค้าที่ต้องช่วยตัวเองบ้างหรือเปล่า ไม่อย่างนั้นจะกลายเป็นว่าเวลาดาราทำธุรกิจแบบมีตัวแทน จะถูกเหมารวมว่าเป็นแบบเดียวกับดิไอคอนกรุ๊ปทั้งหมด อยากขอความเป็นธรรมให้กับดาราที่ทำงานอย่างสุจริตด้วย

จู่ ๆ ดีเจต้นหอมก็เจองานเข้าแบบไม่ทันตั้งตัว เมื่อทนายความชื่อดังเพื่อประชาชนอย่าง อัจฉริยะ เรืองรัตนพงศ์ กลับมานั่งเก้าอี้เป็นแขกรับเชิญในรายการ โหนกระแส อีกครั้ง ในตอนนี้เขาได้เปิดประเด็นใหม่หลังมีผู้เสียหายร้องเรียนถึงสินค้าแบรนด์ Eighteen โดยพาดพิงถึงดาราและพิธีกรชื่อดังอย่าง ดีเจต้นหอม ว่ามีส่วนเกี่ยวข้อง และทำหน้าที่คล้ายกับบอสในลักษณะเดียวกับดิไอคอนกรุ๊ป

พิธีกร หนุ่ม กรรชัย ถามว่าบริษัทเลิกกิจการไปแล้วไม่ใช่หรือ แต่ทนายยืนยันว่าบริษัทปัจจุบันยังเปิดดำเนินการอยู่ ทำให้พิธีกรต้องรีบต่อสายตรงหาดีเจต้นหอมทันที