6 เรื่องราวความรักของคู่หมั้นป้ายแดง Ariana Grande และแฟนหนุ่ม Dalton Gomez

ถือว่าเป็นข่าวใหญ่ ข่าวดังปิดท้ายปี สำหรับวงการบันเทิงระดับโลก เมื่อสาวน้อยมหัศจรรย์ อาริอานา แกรนดเดที่เป็นที่ขวัญใจของผู้คนทั้งโลกได้ประกาศข่าวการหมั้นของเธอและแฟนหนุ่มนักธุรกิจด้านอสังหาริมทรัพย์รุ่นน้องอย่าง ดาลตัน โกเมซ ผ่านอินสตาแกรมของเธอ ท่ามกลางการแสดงความยินดี และก็อาจจะมีหนุ่มๆหลายคนที่ต้องอกหักส่งท้ายปีกับข่าวการประกาศการหมั้นอย่างเป็นทางการของเธออย่างแน่นอน และในวันนี้ เรามี 6 เรื่องราวเกี่ยวกับความรักของทั้งคู่มาฝากทุกท่านค่ะ

การประกาศการหมั้นอย่างเป็นทางการผ่านทางอินสตาแกรมของเธอ

เมื่อวันที่ 20 ธันวาคมที่ผ่านมา สาวอาริอานา ก็ได้โพสภาพทางอินสตาแกรมของเธอ พร้อมแคปชั่นที่ว่า “forever and the some” ที่ภาพแรกดูเหมือนจะเป็นภาพคู่กับแฟนหนุ่มของเธอแบบธรรมดา แต่เมื่อเราเลื่อนไปดูภาพต่อไปนั้น ก็ต้องช๊อคกันไปตามๆกัน เมื่อเป็นรูปแหวนเพชรเม็ดเป้งบนนิ้วที่เรียวสวยของเธอ นับว่าเป็นการประกาศการหมั้นอย่างเป็นทางการของเธอ ท่ามกลางการเข้ามาแสดงความยินดีจากเพื่อนๆของเธอทั้งในวงการ และนอกวงการ

ใครคือ ดาลตัน โกเมซ

หนุ่มน้อยหน้าหยก ดาลตัน โกเมซ มีประวัติที่ไม่ธรรมดาเลย เขาคนนี้เป็นนักธุรกิจด้านอสังหาริมทรัพย์ และร่วมงานกับเอเจนซี่ด้านอสังหาริมทรัพย์ระดับหรูหราชั้นนำของอเมริกาอย่างบริษัท Aaron Kirman ซึ่งค้าขายอสังหาริมทรัพย์มูลค่าไม่ต่ำกว่าล้านเหรียญดอลลาร์สหรัฐเลยทีเดียว