เฉลย สร้อยมรกต 26 ล้านอยู่ที่ใคร “เมย์ วาสนา” ดีใจน้ำตาไหล ได้ของคืนครบ

ข่าวช็อกวงการบันเทิงอีกรอบ เมื่อดาราสาว “ดิว-อริสรา ทองบริสุทธิ์” ตกเป็นข่าวฉาวว่าไปยืมทรัพย์สินมูลค่ากว่า 62 ล้านบาทจาก “เมย์-วาสนา อินทะแสง” ไฮโซสาว แต่กลับนำทรัพย์สินบางส่วนไปจำนำเพื่อนำเงินมาใช้หนี้ ซึ่งหนึ่งในคือ สร้อยมรกต Lotus Arts De Vivre รุ่น Zambian Emerald & Diamond Necklaceที่มีมูลค่าสูงถึง 26 กว่าล้านบาท

ฝ่ายดิวออกมาสารภาพว่าได้นำสร้อยไปจำนำจริงๆ ทำให้หลายคนรวมทั้ง นายไผ่ ลิกค์ สส.กำแพงเพชร และเลขาธิการพรรคกล้าธรรม ซึ่งเคยเป็นอดีตคนสนิทของดิว ต่างเชื่อกันว่าสร้อยงามเส้นนี้ได้ไปตกอยู่ในมือของรัฐมนตรีกระทรวงดังท่านหนึ่ง ที่มีชื่อนำหน้า “พ.พาน” ซึ่งได้แก่ พีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน, พิชัย ชุณหวชิร รัฐมนตรีว่าการกระทรวงการคลัง, พิชัย นริพทะพันธุ์ รัฐมนตรีว่าการกระทรวงพาณิชย์, เพิ่มพูน ชิดชอบ รัฐมนตรีว่าการกระทรวงศึกษาธิการ

แต่สุดท้ายรัฐมนตรีทั้งหมดต่างออกมาปฏิเสธว่าไม่เคยมีส่วนเกี่ยวข้องใดๆ ทั้งสิ้นกับเรื่องนี้

จนเมื่อวันที่ 20 มีนาคม 2568 ในรายการ โหนกระแสวันนี้ ที่ออกอากาศทางช่อง 3 โดยทางพิธีกรดังอย่าง หนุ่ม กรรชัย ได้ออกมาเซอร์ไพรส์คนทั้งประเทศและอัปเดตเรื่องนี้ว่า

“ตอนนี้สร้อยเส้นนี้กลับมาแล้ว และนี่คือเซอร์ไพรส์จากผม หลังจบรายการโหนกระแสเมื่อวานนี้ ‘คุณตูน’ ซึ่งเป็นคนที่รับซื้อสร้อยมรกต Lotus ไว้จากดิว ได้ติดต่อไปที่คุณเมย์เพื่อจะส่งมอบสร้อยคืน โดยนัดหมายนำมาคืนที่อาคารมาลีนนท์เมื่อเช้านี้”

@brandname_voyage
เส้นเดียวในโลก #แบรนด์เนม #มาดามเมนี่ #เมย์วาสนา #ติดเทรนด์วันนี้ #brandnamevoyage
♬ original sound – Brandname Voyage – Brandname Voyage

คุณตูน ที่เข้ามาร่วมรายการด้วย ออกมาเล่าจุดเริ่มของเรื่องราวอันโกลาหลนี้ว่า “ตนได้รับการติดต่อผ่านน้องที่รู้จัก แนะนำให้รู้จักกับดิว เขาบอกว่าสร้อยเส้นนี้เป็นของดิว บอกว่าจะเอามาฝากเราไว้ เพราะช่วงนั้นดิวบอกว่าเขาต้องใช้เงิน เราคุยกับเขาทุกวัน เราก็ยินดีจะรับไว้เพื่อช่วยเขา โดยได้รวบรวมเงินสดให้ดิวไป 8 ล้านบาท

ยืนยันว่าสร้อยเส้นนี้อยู่ที่บ้านของตูน ไม่ได้เอาไปฝากรัฐมนตรีคนไหน ดิวอาจจะเข้าใจผิด เราไม่ได้ออกรับเพื่อปิดบังให้รัฐมนตรีคนไหน เพราะเราก็ต้องการได้เงิน 8 ล้านคืน แต่เมื่อเราเจอเจ้าของที่แท้จริง เราก็ต้องส่งคืนให้เจ้าของไป”

เมื่อทุกอย่างคลี่คลาย ทางฝ่ายเจ้าของตัวจริงอย่าง ไฮโซเมย์ ได้ออกมาเคลื่อนไหวผ่านเฟซบุ๊ก Maynie Wasana โดยระบุว่า

“2-3 วันนี้ เรื่องราวมันเกิดขึ้นเร็วมาก เป็นการตัดสินใจที่ยากที่สุดครั้งนึงในชีวิต ไม่เคยคิดเลยจะออกรายการโหนกระแส

แต่ #ยังมีความหวัง เลยทำทุกทางที่จะตามของ แล้วก็คุ้มกับที่เครียด ที่ลุ้น ผลเกิดขึ้นทันตา อาจจะเร็วกว่าไหว้ขอพรจากที่ไหน #คืนทันที

@moveon_sailom
#สร้อยโลตัส26ล้าน #กรรชัย #พี่หนุ่มกรรชัย #โหนกระแส #ดิวอริสรา #สร้อยอยู่กับใคร #เมย์วาสนา
♬ เสียงต้นฉบับ – ทีมไอบอส-IBossTeam – ทีมไอบอส-IBossTeam

ขอบคุณ #พี่มดดำ Moddam แม่ขอบคุณแม่เสมอ #พี่หนุ่ม หนุ่ม กรรชัย ขอบคุณ Big Surprise สุดๆ #โหนกระแส ขอบคุณแรงใจจากทุกคน พี่ๆ สื่อทุกสำนัก ถ้าไม่มีทุกคน ประชาชน ทุกกระบอกเสียง คอยตามของ #คงยากจะได้คืน

ขอบคุณ #ผู้ใหญ่ใจดี พี่ตูน เมตตาคืนของ (ด้วยสุจริตใจ) #คืนทันที ที่ทราบข่าว ด้วยความบริสุทธิ์ใจ เงื่อนไขค่อยคุยทีหลัง กราบบบบ เมย์นั่งฟังพี่ตูนมา เราไม่ต่างกันเลยจริงๆ

นับเป็นการเริ่มต้นที่ดี เริ่มมีหวัง ขอบคุณจากใจ น้องงู รอเจรจาข้อตกลง พบสร้อยแล้ว นาฬิกา พรุ่งนี้นัดรับแล้วค่ะ กระเป๋าอีกสองใบ กำลังติดต่อ (เมย์ฝากด้วยนะคะ) #เมย์ แค่ขอของคืนเท่านั้นเลย #โหนกระแส #คืนทันที”