8 เรื่องที่น่าสนใจของนางเอกลูกครึ่งตาคม “ใหม่ ดาวิกา”

“ใหม่-ดาวิกา โฮร์เน่” นับว่าเป็นนางเอกซุปตาสวยขึ้นแท่นของเมืองไทย และดังไกลไประดับโลกแล้วในตอนนี้ เธอมีทั้งผลงานละคร ภาพยนตร์ แฟชั่น โฆษณา รวมทั้งยังเป็น Brand Ambassador ให้กับแบรนด์ดังอีกมากมาย ด้วยความสามารถและความสวยเป๊ะปังขนาดนี้ ประวัติส่วนตัวของเธอจะโดนเด่นสักแค่ไหน วันนี้เราจะพาเพื่อน ๆ ไปเจาะลึกเรื่องราวที่น่าสนใจเกี่ยวกับสาวสวยคนนี้ รับรองว่าบางเรื่องต้องทำให้เพื่อนๆ ร้อง “ว้าว” กันได้เลย

1. ลูกครึ่งไทย-เบลเยี่ยม

มีคุณพ่อเป็นชาวเบลเยี่ยมชื่อ แดนนี่ โฮร์เน่ ส่วนคุณแม่เป็นชาวไทยชื่อ รัตนากร โฉมยงค์ หลายคนอาจไม่รู้มาก่อนว่าชื่อเดิมจริง ๆ ของเธอคือ “ดาวิก้า” ที่มาจากนางเอกภาพยนตร์รัสเซียที่คุณพ่อเธอชื่นชอบ ส่วนชื่อเล่น “ใหม่” ก็มาจากคุณแม่ เนื่องจากชอบนักร้องเสียงเพราะอย่าง ใหม่ เจริญปุระ

2. เส้นทางสู่วงการบันเทิง

ในช่วงวัย 13-14 ปี เธอเห็นเพื่อน ๆ ไปทำงานถ่ายแบบ และได้เงินดีจึงขออนุญาตคุณแม่ไปทำบ้าง โดยงานถ่ายแบบชิ้นแรกของเธอเป็นการถ่ายโฆษณาภาพนิ่งกับรถจักรยานยนต์ยี่ห้อหนึ่งของญี่ปุ่น จากนั้นก็ได้รับงานถ่ายแบบเดินแบบ และถ่ายโฆษณามาเรื่อย ๆ และเมื่ออายุ 17 ปี เธอได้โอกาสเซ็นสัญญากับทางช่อง 7 และได้แสดงละครเรื่องแรกชื่อ เงากามเทพ ที่ประกบคู่กับหนุ่มสุดฮอตอย่าง เวียร์-ศุกลวัฒน์

3. นางเอกพันล้าน พร้อมรางวัลการันตี

จากภาพยนตร์อิงตำนานเรื่อง พี่มาก…พระโขนง คู่กับหนุ่มหน้ามนอย่าง มาริโอ้ เมาเร่อ ซึ่งกวาดรายได้ไปอย่างถล่มทลายทั้งในไทย และต่างประเทศ ทำให้เธอได้รับฉายาว่า “นางเอกพันล้าน” และได้รับรางวัลการันตีฝีมือการแสดงอีกมากมาย เช่น

– รางวัลพระราชทานพระสุรัสวดี ตุ๊กตาทอง ครั้งที่ 30 สาขานักแสดงหญิงยอดเยี่ยม

– รางวัลสมาคมผู้กำกับภาพยนตร์ไทย ครั้งที่ 6 สาขานักแสดงหญิงยอดเยี่ยม

– รางวัลภาพยนตร์แห่งชาติ สุพรรณหงส์ ครั้งที่ 25 สาขานักแสดงหญิงยอดเยี่ยม

– Asia Model Awards 2017 จากประเทศเกาหลีใต้