สุนารี ราชสีมา แชร์เลขเด็ดสามตัว ที่พ่อมาตะโกนบอกในฝัน

“สองมือกราบลงที่ตรงเหนืออาสน์ แทบบาทย่าโม…” เชื่อว่าถ้าร้องนำมาขนาดนี้ เพื่อน ๆ ที่เป็นสายลูกทุ่งจะต้องร้องต่อได้เป็นอย่างแน่นอน กับราชินีเพลงลูกทุ่งอีกคนหนึ่งของเมืองไทย “สุนารี ราชสีมา”

จากเมื่อวันที่ 1 เมษายน 2568 ที่ผ่านมา สุนารีได้ออกมาอัดคลิปสั้น ๆ และโพสต์ลงผ่านเฟซบุ๊กส่วนตัวที่ชื่อ “Sunaree Ratchasima – สุนารี ราชสีมา” ได้แสดงความเป็นห่วง และส่งกำลังใจให้กับทุกคน โดยเฉพาะผู้ที่ประสบภัยแผ่นดินไหวที่เกิดขึ้นเมื่อวันที่ 28 มีนาคม 2568 พร้อมทั้งบอกเลขเด็ดสามตัวที่พ่อมาตะโกนบอก

จากในคลิปได้เล่าว่า

“สวัสดีค่ะทุกคน เป็นไงบ้าง โอเคกันใช่ไหมคะ ช่วงนี้จะงง ๆ กันหน่อยเนอะ ฉันก็เป็นค่ะ เป็นงง ๆ ลอย ๆ กันอยู่”

“ส่งกำลังใจให้ทุกคน โดยเฉพาะคนที่ยังติดอยู่ ยังหาไม่เจอ แล้วก็ญาติ ๆ ของผู้ที่ติดอยู่ในซากตึกด้วย ทีมงานที่ช่วยเหลือทุกคนด้วยนะคะ”

“ก็ไม่มีอะไรค่ะ นอนไม่ค่อยหลับ แต่ว่าเมื่อคืนก็แอบฝันเหมือนกันนิดนึง พ่อมา ฝันว่าพ่อมาหา แล้วแกก็มาตะโกน ตะโกนบอกอะไรบอกอย่าง ดูในแคปชันเอาเด้อ”

“ขอให้วันนี้โชคดี ขอให้รวยจ้ะ ขอให้รวยทุกคนค่ะ”

จากนั้นชาวโซเชียลก็แห่กันมาคอมเมนต์มากมาย อาทิเช่น

“สาธุจ้า ขอให้ออกบนตรง ๆ เด้อ 502 จะตามอยู่ค่ะ”

“สาธุค่ะ ตรงเลขประจำที่หนูซื้อค่ะ พ.ศ. เกิด 520”

“ฝันดีค่ะ ซื้ออะไรก็ขอให้ถูกนะคะ”

“ตรงกับเลขธูปหนูเลยค่ะ”

เชื่อได้ว่าใครที่เป็นคอหวยหรือลอตเตอรี่ก็อาจจะอยากลองเสี่ยงซื้อเลขตรงอย่างที่บอกมา แต่บางคนที่ชำชองเรื่องนี้ก็อาจเอาเลขไปตีต่อ ไม่ว่าจะกลับหน้าหรือกลับหลัง ซื้อไว้ให้หมด คิดไปว่ามันต้องถูกสักใบแหละน่า

หลายคนอาจคิดว่าเรื่องหวยหรือลอตเตอรี่ก็เหมือนการเสี่ยงดวง มีเปอร์เซ็นต์น้อยนักที่จะซื้อถูกได้เอง แต่ถ้าเราลองมาฟังคนที่มีเซนส์เรื่องนี้บ่อย ๆ ไม่ว่าจะเป็นเจ้าพ่อเจ้าแม่ลอตเตอรี่สายลูกทุ่งอย่าง มนต์สิทธิ์ คำสร้อย ฮาย-อาภาพร รวมทั้ง สุนารี ราชสีมา ทั้งสามคนนี้ขึ้นชื่อว่าถูกลอตเตอรี่กันแทบทุกงวด และถูกทีก็ไม่ใช่แค่ใบสองใบ แถมยังมีน้ำใจออกมาแชร์เลขเด็ดให้พี่น้องที่ชอบนำไปหาซื้อตาม ๆ กัน เพื่อให้รวย ๆ เฮง ๆ ไปด้วยกัน

อย่างไรก็ตามเรื่องเงินเรื่องทองไม่ได้เข้าใครออกใคร วาสนาของแต่ละคนไม่เหมือนกัน เพราะฉะนั้นเราควรต้องใช้สติ และวิจารณญาณในการตัดสินใจว่า เราควรจะซื้อตามดีไหม? คิดก่อนว่างวดนี้เรามีเงินเหลือเล็ก ๆ น้อย ๆ ไว้ซื้อเล่นสนุก ๆ รึเปล่า?ไม่ใช่ว่าเขาบอกมาว่างวดนี้ออกเลขนี้ชัวร์ ก็นำเงินเก็บที่หามาได้ทั้งหมดไปซื้อ เพราะถ้าเกิดว่าไม่ถูกล่ะ อาจจะเป็นคุณซะเองก็ได้ที่ถูกภรรยา หรือสามีกินหัวเอา