6 ดาราดาวรุ่งรุ่นใหม่น่าจับตามองปี 2025

เข้าสู่ปี 2025 อย่างเต็มตัว วงการบันเทิงไทยยังคงไม่หยุดพัฒนาและสร้างสรรค์ผลงานคุณภาพอย่างต่อเนื่อง พร้อมทั้งผลักดันคลื่นลูกใหม่เข้าสู่วงการอย่างน่าตื่นตาตื่นใจ วันนี้เราจะพาคุณไปทำความรู้จักกับ 6 ดาราดาวรุ่งที่โดดเด่นทั้งผลงานและความสามารถ ซึ่งกำลังเป็นที่จับตามองในปีนี้ มาดูกันว่ามีใครบ้างที่อาจเป็นดวงดาวดวงใหม่แห่งวงการบันเทิง และบางทีอาจมีคนที่คุณเป็นแฟนคลับอยู่ในลิสต์นี้ก็ได้!

มิ้นท์-รัญชน์รวี เอื้อกูลวราวัตร

เริ่มต้นที่สาวสวยมากความสามารถ มิ้นท์-รัญชน์รวี ผู้ที่ไม่ได้มีเพียงความสามารถด้านการแสดงเท่านั้น แต่ยังมีฝีมือการเล่นกีฬาอย่างแบดมินตันที่โดดเด่นอีกด้วย มิ้นท์มีผลงานที่น่าประทับใจตั้งแต่เริ่มต้นอาชีพการแสดง ไม่ว่าจะเป็น ข้ามสีทันดร, ลายกินรี, ดวงใจเทวพรหมตอนดุจอัปสร และ พรชีวัน เธอได้รับคำชมอย่างล้นหลามในทุกบทบาทที่ได้รับ และในปี 2025 นี้ แฟน ๆ จะได้ชมผลงานใหม่อีกสองเรื่องที่น่าติดตาม หากคุณยังไม่ได้กดติดตามไอจีของเธอ รีบตามไปได้ที่ @mintranch

ออม-กรณ์นภัส เศรษฐรัตนพงศ์

ต่อกันด้วยสาวน้อยมากความสามารถ ออม-กรณ์นภัส ที่ไม่ว่าจะได้รับบทบาทไหน เธอก็สามารถถ่ายทอดอารมณ์และความรู้สึกได้อย่างสมบูรณ์แบบ ออมสร้างกระแสฮือฮาด้วยบทบาทในซีรีส์ Girl Love ประกบคู่กับหลิงหลิง คอง และผลงานที่ผ่านมาของเธอ เช่น พราวมุก, เกมล่าทรชน, มาตาลดา และ ดวงใจเทวพรหม ปีนี้เธอยังมีซีรีส์เรื่องใหม่อย่าง Only You ที่กำลังถ่ายทำอยู่ เรียกได้ว่าเป็นอีกหนึ่งนักแสดงที่มีความสามารถเกินตัว หากคุณอยากติดตามผลงานและความเคลื่อนไหวของเธอ อย่าลืมติดตามได้ที่ @orm.kornnaphat

เดนิส-เจลีลชา คัปปุน

สาวลูกครึ่งไทย-อเมริกา วัย 16 ปี เดนิส-เจลีลชา โดดเด่นด้วยฝีมือการแสดงในภาพยนตร์ ธี่หยด ที่สร้างความตื่นเต้นและได้รับคำชมจากผู้ชมทั่วประเทศ จนเธอได้ก้าวขึ้นมาเป็นนางเอกเต็มตัวในละคร กลเกมรัก และยังมีอีกสองผลงานที่เตรียมฉายในปีนี้ ได้แก่ ผู้บ่าวสุดซ่าส์กะอีหล่าขาซิ่ง และ อีบัวกับไอ้ขวัญ หากคุณเป็นแฟนคลับของเธอ ห้ามพลาดที่จะติดตามไอจี @denisejelilcha