เปิดโผ 7 สาวไทยที่มีความงามเป็นที่ยอมรับจากทั้งไทยและต่างประเทศ

แน่นอนว่าความสวยเป็นเรื่องของปัจเจกบุคคล แต่ละคน แต่ละชาติย่อมมีความเห็นเรื่องความสวยความงามที่แตกต่างกัน แต่ในวันนี้เราจะพาเพื่อน ๆ มาส่อง 7 สาวไทยที่มีคนโหวตว่ามีใบหน้าที่งดงามมากที่สุด จะมีใครบ้าง? จะใช่คนที่คิดอยู่รึเปล่า? ไปดูกันเลย

1. ญาญ่า-อุรัสยา เสปอร์บันด์

สาวลูกครึ่งไทย-นอร์เวย์ที่เข้าวงการบันเทิงมาตั้งแต่อายุเพียง 14 ปี โดยเธอเริ่มต้นจากการเดินแบบ ถ่ายโฆษณา และด้วยหน้าตาลูกครึ่งที่ดูจิ้มลิ้มไม่เหมือนใคร ผสมผสานกับความสามารถด้านการแสดงที่เป็นธรรมชาติทำให้เธอมีโอกาสได้เซ็นสัญญากับทางช่อง 3 ผลงานเรื่องแรกคือ “บ้านก้านมะยม” ส่วนผลงานที่สร้างชื่อให้มากที่สุดคือซีรีส์ละครสุดโด่งดังอย่าง “ดวงใจอัคนี” ที่เล่นคู่กับหนุ่มหล่อ ณเดชน์ คูกิมิยะ

View this post on Instagram

A post shared by Urassaya Sperbund (@urassayas)

2. ใบเฟิร์น-พิมพ์ชนก ลือวิเศษไพบูลย์

ถือเป็นอีกหนึ่งนักแสดงสาวสวยที่มีฝีมือการแสดงไม่เป็นรองใคร ไม่ว่าบทบาทไหนเธอก็สามารถตีบทแตกได้ตลอด ทั้งบทนางเอก บทร้าย บทสาวโก๊ะ ๆ หรือจะเป็นดราม่าระทึกขวัญ และด้วยความสามารถด้านการแสดงที่เป็นธรรมชาติ ผสานกับใบหน้าที่น่ารัก และนิสัยที่ดี ทำให้เธอมีฐานแฟนมากมายอยู่ทั้งในและต่างประเทศ ผลงานสร้างชื่อเรื่องแรกคือ “สิ่งเล็กเล็กที่เรียกว่า…รัก” ที่เล่นคู่กับหนุ่มหน้ามนขวัญใจสาว ๆ มาริโอ้ เมาเร่อ และซีรีส์ล่าสุดที่เป็นแนวระทึกขวัญ “ทิชา” บอกเลยว่าแฟนคลับห้ามพลาดเด็ดขาด

View this post on Instagram

A post shared by baifernbah (@baifernbah)

3. ใหม่-ดาวิกา โฮร์เน่

สาวหน้าคมลูกครึ่งไทย-เบลเยี่ยมที่เข้าวงการบันเทิงโดยการถ่ายโฆษณาตั้งแต่อายุ 13 ปี และได้เซ็นสัญญาเป็นนักแสดงกับทางช่อง 7 ตั้งแต่อายุ 17 ปี โดยผลงานที่สร้างชื่อให้เธอมากที่สุด และเรียกว่าเป็นนางเอกพันล้านเลยนั่นก็คือ “พี่มาก..พระโขนง”

View this post on Instagram

A post shared by davikah (@davikah)

4. ชมพู่-อารยา เอ ฮาร์เก็ต

ถ้าให้พูดถึงประเด็นของสาวงามคงจะพลาดชื่อของสาวคนนี้ไปไม่ได้ สาวลูกครึ่งไทย-อังกฤษหน้าตาสวยหวานแบบที่ทำเอาหนุ่ม ๆ ต้องใจละลาย เริ่มเข้าวงการตั้งแต่อายุเพียง 17 ปีจากการเข้าประกวด มิสมอเตอร์โชว์ ปี 2008 ผลงานเรื่องแรกคือละครทางช่อง 7 “เพลงพราย” แต่ละครที่สร้างชื่อให้เธอดังเป็นพลุแตกมากที่สุดคือ “ดอกส้มสีทอง” ในบท เรยา

View this post on Instagram

A post shared by Araya Alberta Hargate (@chomismaterialgirl)

5. มุก-อิงฟ้า วราหะ

หลายคนอาจไม่รู้ว่าสาวสวยคนนี้เริ่มต้นจากการเดินสายประกวดร้องเพลง The Voice Thailand Season 7 แต่กลับมีชื่อเสียงโด่งดังขึ้นมาจากการชนะประกวด Miss Grand Thailand 2022 ด้วยเสน่ห์ รอยยิ้ม และลูกคอระดับเป็นหมอทำขวัญนาคได้ทำให้เธอสามารถก้าวขึ้นมามีชื่อเสียงได้ไม่ใช่แค่ในระดับประเทศ

View this post on Instagram

A post shared by Worramet khamporn (@topfee_make_up)

6. วี-วิโอเลต วอเทียร์

สาวสวยลูกครึ่งไทย-เบลเยี่ยมอีกคนที่เรียกได้ว่าครบเครื่อง ทั้งร้อง ทั้งเต้น และเล่นละคร เริ่มเข้าวงการด้วยการเล่นมิวสิกวิดีโอเพลง “หายใจออกก็เหงา หายใจเข้าก็คิดถึง” ของวง ซีควินท์ แต่เริ่มมีชื่อเสียงมากที่สุดจากการประกวดร้องเพลง The Voice Thailand Season 2 ด้วยหน้าตาที่สดใส และน้ำเสียงที่ไพเราะ ทำให้เธอได้รับโอกาสมากมายไม่ว่าจะเป็นผลงานเพลง ละคร ซีรีส์ เดินแบบ และอื่น ๆ อีกมากมาย

View this post on Instagram

A post shared by Violette Wautier (@violettewautier)

7. ลิซ่า-ลลิษา มโนบาล

ไม่มีใครที่จะไม่รู้จักเธอคนนี้ เรียกได้ว่าเป็นสาวสวยสุดฮอตมากที่สุดแห่งทศวรรษของไทยเลยก็ว่าได้ เป็นสาวน้อยมหัศจรรย์ที่ไล่ตามความฝันของตัวเองได้สำเร็จในแดนกิมจิ หนึ่งในสมาชิกวงเกิร์ลกรุ๊ประดับโลก Blackpink ในฐานะแร็ปเปอร์ ผลงานดังของวง เช่น Boombayah และ Ddu-Du Ddu-Du ส่วนผลงานซิงเกิลเดี่ยวที่โด่งดัง เช่น Money และ Rockstar

View this post on Instagram

A post shared by Louis Vuitton (@louisvuitton)

ลิซ่า นับว่าเป็นหนึ่งในสาวสวยที่สร้างกระแส และปรากฏการณ์หลายอย่างบนเวทีโลกในช่วงหลายปีที่ผ่านมา ซึ่งนับว่าเธอคนนี้มีทุกอย่างในตัวจริงๆ ทั้งความสวย น่ารักสดใส และแถมบางมุมยังมีลุคนิ่ง ๆ เท่ ๆ ที่ทำเอาทั้งชาย และหญิงจากทั่วโลกใจละลายไปตาม ๆ กัน