เมืองโบราณสถานที่ไม่ลับสำหรับคนชอบเที่ยว

หลายคนที่เที่ยวในกรุงเทพจนเบื่อแล้ว และอยากลองหาสถานที่สวยๆ นอกเมืองบ้าง หนึ่งในตัวเลือกที่น่าสนใจมากที่สุดตอนนี้ก็คือ เมืองโบราณที่ตั้งอยู่ในจังหวัดสมุทรปราการ เพราะนอกจากจะได้สัมผัสกับธรรมชาติกลางแจ้ง คุณยังสามารถปั่นจักรยานชมความวิจิตรตระการตาของสถาปัตยกรรมของไทยแต่โบราณ แถมยังมีตลาดน้ำให้ทุกคนมาหาซื้อของอร่อยๆ ทานขณะเดินเล่น

เมืองโบราณถือเป็นพิพิธภัณฑ์กลางแจ้งที่มีขนาดใหญ่ที่สุดในโลก กินเนื้อที่ทั้งหมดกว่า 800 ไร่ หรือถ้าคุณนึกไม่ออกว่ามันใหญ่ขนาดไหน ลองนึกภาพสนามฟุตบอล 227 สนามมาเรียงต่อกันสิ ลักษณะของเมืองโบราณนี้ถูกออกแบบเป็นรูปแผนที่ของประเทศ แบ่งพื้นที่ออกเป็น 4 ส่วนตามลักษณะทางภูมิวัฒนธรรมของประเทศไทย คือ ภาคเหนือ ภาคอีสาน ภาคกลางและภาคใต้ ภายในพื้นที่ทั้งหมดมีแบบจำลองขนาดเท่าสถานที่ของจริง 116 สถานที่ และยังมีแบบจำลองขนาดเล็กของอนุสรณ์สถานที่ที่น่าประทับใจบางแห่งในเอเชียรวมอยู่ด้วย