ใครกินกล้วยตอนท้องว่างต้องระวัง!

ใครบ้างที่จะไม่ชอบกินกล้วย กล้วยมีทั้งรสชาติที่หวานหอม มีสารอาหารที่มีประโยชน์ต่อร่างกายมากมายทั้งวิตามิน C, B6, โพแทสเซียม และแมกนีเซียม ที่สำคัญยังหาซื้อได้ง่ายและราคาไม่แพง

ในยามเช้าที่หลายคนตื่นขึ้นมาแต่ยังไม่อยากทานอาหารหลัก ก็อาจจะคว้ากล้วยเข้าปากเป็นสิ่งแรกเพื่อรองท้องประทังความหิว แต่คุณรู้ไหมว่ากินกล้วยตอนท้องว่างอาจกลับส่งผลกระทบต่อสุขภาพอย่างที่คุณอาจคาดไม่ถึงมาก่อนเช่น ผลเสียต่อหลอดเลือดหัวใจ ในวันนี้เราจะพาเพื่อน ๆ มาดูกันว่าร่างกายจะเป็นอย่างไรเวลาเรากินกล้วยตอนท้องว่าง?

1. ระดับน้ำตาลในเลือดพุ่งสูง

ในกล้วยเต็มไปด้วยน้ำตาล ดังนั้นเวลาที่กินตอนท้องว่างจะทำให้ระดับน้ำตาลในเลือดพุ่งสูงขึ้นอย่างรวดเร็ว และนำไปสู่อาการอื่น ๆ ตามมาเช่น ปวดหัว เหนื่อย และนี่ก็เป็นสาเหตุหนึ่งที่คุณหมอไม่แนะนำให้ผู้ป่วยโรคเบาหวานกินกล้วยในตอนเช้าที่ท้องว่าง

2. เกิดกรดในกระเพาะมากขึ้น

สำหรับคนที่เป็นโรคกรดไหลย้อนหรือโรคกระเพาะอยู่แล้ว การกินกล้วยตอนท้องว่างจะทำให้เกิดการหลั่งกรดออกมากัดกระเพาะมากขึ้น และทำให้เกิดอาการปวดท้อง แน่นท้อง ในตอนแรกที่กินกล้วยเข้าไป มันอาจทำให้ร่างกายของคุณรู้สึกมีกำลังวังชาขึ้นมาอย่างรวดเร็ว แต่สุดท้ายแล้วมันจะทำให้คุณรู้สึกเหนื่อย และอ่อนเพลีย

3. ลดการดูดซึมธาตุเหล็ก

หากคุณเป็นคนที่ขาดธาตุเหล็กอยู่แล้ว ควรยิ่งต้องระวังหลีกเลี่ยงการกินกล้วยในตอนท้องว่าง เพราะกล้วยมีธาตุโพแทสเซียม ซึ่งมันจะเข้าไปรบกวนการดูดซึมธาตุเหล็กในร่างกาย