8 รูปแบบการแต่งตัวชุดเจ้าสาวสุดอลังการของก้อย-รัชวิน

นับว่าเป็นงานแต่งงานที่ทุกคนรอคอยกันมานาน สำหรับคู่รักมาราธอนอย่างก้อย-รัชวิน และตูน-บอดี้สแลมป์ ที่ทั้งคู่ได้คบหากันมานานกว่า 10 ปี และได้มีช่วงเวลาดี ๆ ที่ทั้งคู่ได้ทำกิจกรรมทั้งเพื่อสังคมมาอย่างมากมาย และผู้คนทั้งนอกและในวงการบันเทิงก็ไปร่วมแสดงความยินดีให้กับทั้งคู่อย่างแน่นขนัด และในบทความวันนี้ เราจะมานำเสนอรูปแบบการแต่งตัวชุดเจ้าสาวของสาวก้อย-รัชวิน ที่เธอได้บรรจงเลือกสรรอย่างพิถีพิถันจากยี่ห้อชั้นนำต่าง ๆ และที่น่าประทับใจไปกว่านั้นคือ ทุก ๆ ชุดที่สาวก้อย รัชวินได้สวมใส่ในวันแต่งงานนั้น ล้วนแต่เป็นยี่ห้อคนไทยทั้งนั้น

1. เนรมิตใบหน้าเจ้าสาวโดย ป้อม วินิจ

หนึ่งในวันสำคัญที่สุดในชีวิตทั้งที สาวก้อยจึงต้องเลือกช่างแต่งหน้ามือหนึ่ง เพื่อมาแต่งหน้าให้เธอในวันแต่งงาน ซึ่งหากคุณได้ติดตามอินสตาแกรมของแม่ป้อม วินิจมาก่อน เราก็จะเห็นว่าสาวก้อย รัชวิน เธอก็เป็นหนึ่งใน “ลูกสาวสวยมาก” ของป้อม วินิจเช่นกัน ดังนั้นด้วยการที่เคยร่วมงานกันมาก่อน ทำให้ป้อม วินิจเข้าใจใบหน้าเธอเป็นอย่างดี และด้วยการที่สาวก้อย รัชวินเป็นคนที่มีพื้นฐานผิวดีมาก่อน ป้อม วินิจจึงเสกรูปลักษณ์ที่ไม่แน่นจนเกินไป ยังเผยผิวของเจ้าสาวให้ดูสว่างสดใส แต่ก็เด่นมากไม่เบา

2. ชุดไทยบรมพิมาน

ในวันที่ก้อย และตูนเข้ารับพระราชทานน้ำสังข์จากสมเด็จพระสังฆราชฯ นั้น สาวก้อยก็ได้ปรากฏตัวในชุดไทยบรมพิมาน สีเงินและขาว ปักคริสตัลจากชวารอฟกี้ทั้งชุด และถักทอด้วยผ้าไหมลำพูนจากห้องเสื้อ วนัช กูตูร์ ซึ่งทั้งชุดมีมูลค่าสูงถึง 300,000 บาท

3. เครื่องประดับในวันเข้ารับพระราชทานน้ำสังข์

เครื่องประดับที่ยังส่งให้ดูสวยสง่ายิ่งขึ้น คือเครื่องประดับที่ใบหู ที่ถูกออกแบบเฉพาะให้กับวันสำคัญของทั้งคู่ โดยเครื่องประดับชิ้นนี้มีชื่อว่า “ดอกไม้ของพระอาทิตย์” ซึ่งเป็นผลงานออกแบบของยี่ห้อคนไทยที่มีชื่อว่า SARRAN และเข็มกลัดที่เป็นสัญลักษณ์ KT ที่เป็นตัวย่อของชื่อเล่นของเจ้าบ่าว และเจ้าสาว